കേന്ദ്രസംസ്ഥാന സര്ക്കാരുകളുടെ ജനവിരുദ്ധ നയങ്ങള്ക്കെതിരെ പ്രതിഷേധിച്ച് യുഡിഎഫ് കാഞ്ഞിരപ്പള്ളി നിയോജക മണ്ഡലം കമ്മിറ്റി പൊന്കുന്നം സിവില് സ്റ്റേഷനു മുന്പില് ധര്ണ്ണ സമരം നടത്തി പൊന്കുന്നം: കേന്ദ്ര സംസ്ഥാന സര്ക്കാരുകളുടെ ഇന്ധന വില വര്ദ്ധനവ് ഉള്പ്പെടെയുള്ള ജനവിരുദ്ധ നയങ്ങള് സാധരണക്കാരുടെ ജനജീവിതം ദുസഹമാക്കിയതില് പ്രതിക്ഷേധിച്ച് യു.ഡി.എഫ് കാഞ്ഞിരപ്പള്ളി നിയോജക മണ്ഡലം കമ്മിറ്റി പൊന്കുന്നം സിവില് സ്റ്റേഷനു മുന്പില് ധര്ണ്ണാ സമരം നടത്തി. നിയോജക മണ്ഡലം ചെയര്മാന് സി.വി.തോമസ്കുട്ടി അദ്ധൃക്ഷനായി. ജില്ലാ കോണ്ഗ്രസ് പ്രസിഡന്റ് നാട്ടകം സുരേഷ് ഉദ്ഘാടനം ചെയ്തു. ജില്ലാ ജനറല് സെക്രട്ടറിമാരായ ഷിന്സ്പീറ്റര്, പി.എ.ഷെമീര്, റോണി.കെ.ബേബി, ടി.കെ.സുരേഷ്കുമാര്, ബ്ലോക്ക് പ്രസിഡന്റ്മാരായ ജോതോമസ് പായിക്കാട്ട്, അഭിലാഷ് ചന്ദ്രന്, ലീഗ് നേതാക്കളായ പി.എം.സലീം, പി.പി. ഇസ്മായേല്, കോണ്ഗ്രസ് മണ്ഡലം പ്രസിഡന്റ്മാരായ ജയകുമാര് കുറിഞ്ഞിയില്, എസ്.എം.സേതുരാജ്, മനോജ് മണിമല, ബാബുക്കുട്ടന്, കേരള കോണ്ഗ്രസ് നേതാക്കളായ ബാലു ജി വെള്ളിക്കര, ലാജി തോമസ് എന്നിവര് പ്രസംഗിച്ചു.